TV-året 1954

TV-året 1954 er en oversikt over hendelser, program og avdøde TV-personligheter i 1954.


== Hendelser ==
1. januar – amerikanske NBC kringkaster den årlige Rose Parade fra Pasadena i California i NTSC-farger. Sendingen overføres ved bruk av et nytt mobilt farge-tv-studio, og sendes over hele USA på 21 ulike tv-stasjoner.
3. januar – den italienske kringkasteren Radiotelevisione Italiana starter regulære sendinger på Programma Nazionale. Sendingen startet klokken 11.00 i Milano og ble kringkastet via senderne i Torino og Roma. Det første faste programmet gikk klokken 14.30, og kveldsprogrammet var teaterforestillingen L'osteria della posta av Carlo Goldoni. Kvelden ble avsluttet klokken 23.15 med idrettsprogrammet La Domenica Sportiva.
12. januar – NRK har sin første prøvesending for fjernsyn. Det var et 55 minutter langt program, sendt direkte fra et provisorisk studio på Tryvasshøgda i Oslo. Kringkastingssjef Kaare Fostervoll talte, før teatersjef Jens Gunderssen spilte et gitarstykke. På denne tiden var det bare fire registrerte fjernsynsapparater i hele Norge, men i tillegg hadde en del elektronikkforhandlere utplassert fjernsynsapparater for salg i vinduene. Aftenposten hadde også utstilt et fjernsyn på Egertorget i Oslo, der flere tusen mennesker samlet seg for å få med seg den aller første tv-sendingen i Norge.
25. februar – den tsjekkoslovakiske tv-kringkasteren Československá televize starter regulære sendinger på tv-kanalen ČST, etter ett år med prøvesendinger.
25. mars – farge-tv blir stadig mer tilgjengelig i USA. Flere amerikanske kanaler produserer enkelte programmer i farger, og RCA lanserer denne dagen sin første kommersielle farge-tv-mottaker. Mottakeren har en 15-tommers skjerm og selges for 1000 dollar.
6. juni – Eurovision, EBUs nettverk for utveksling av fjernsynsprogrammer etableres.
13. juni – kolombiansk fjernsyn starter ordinære sendinger.
11. september – skjønnhetskonkurransen Miss America kringkastes for første gang på riksdekkende fjernsyn i USA. 27 millioner seere får se at Lee Ann Meriwether vinner konkurransen, og hun innleder senere en karriere som tv-skuespiller.
29. oktober – Sveriges Radio starter faste prøvesendinger på fjernsyn. I tillegg til en nyhetssending og værmelding, åpnes sendingen med En skål för televisionen, med Lennart Hyland som vert. Frem til våren 1955 sender svensk fjernsyn i én time én kveld i uken.
1. november – Télévision Suisse Romande etableres og innfører regulære sendinger på TSR TV.
1. november –  i Forbundsrepublikken Tyskland starter riksdekkende tv-sendinger gjennom kanalen Deutsches Fernsehen.
6. november – Latvijas Televīzija starter faste prøvesendinger for fjernsyn i Den latviske sosialistiske sovjetrepublikk.
19. november – Télé Monte-Carlo starter sendinger i Monaco. Kanalen åpnes offisielt av Rainier III av Monaco, og en av kanalens første store produksjoner var bryllupet mellom Rainier III og Grace Kelly.


== Programmer ==
27. september – det første The Tonight Show sendes på amerikanske NBC med Steve Allen som vert.
2. november – første episode av komedieserien Hancock's Half Hour sendes på BBC Television. Serien var skrevet av Ray Galton og Alan Simpson, og var inspirasjonskilde til norske Fleksnes fataliteter.
7. november – aktualitetsmagasinet Face the Nation debuterer på amerikanske CBS.
15. desember – TV-miniserien Davy Crockett med Fess Parker i tittelrollen starter på ABCs Disneyland.


== Fødsler ==
29. januar – Oprah Winfrey, amerikansk programleder og tv-personlighet
15. februar – Matt Groening, amerikansk tegneserieskaper og The Simpsons-skaper
17. februar – Jan Ove Ekeberg, norsk journalist og nyhetsanker
18. februar – John Travolta, amerikansk skuespiller
24. mars – Jens Brun-Pedersen, tidligere programleder
29. april – Jerry Seinfeld, amerikansk komiker
18. juli – Petter Nome, norsk journalist og programleder
21. juli – Otto Jespersen, norsk komiker og programleder
16. august – Egil Svartdahl, norsk programleder og predikant
15. november – Arne A. Jensen, norsk næringslivsleder og tidligere TV 2-sjef
28. desember – Denzel Washington, amerikansk skuespiller


== Referanser ==


== Eksterne lenker ==
(en) TV-året 1954 – kategori av bilder, video eller lyd på Commons